
Concello de Ramirás
CONVENIO CANALIZADOR DA SUBVENCIÓN DIRECTA NOMINATIVA OUTORGADA POLO CONCELLO DE RAMIRÁS Á ASOCIACIÓN CULTURAL SANTA BÁRBARA DE ESCUDEIROS, CO OBXECTO DE COLABORAR NO FINANCIAMENTO DOS GASTOS DERIVADOS DA EXECUCIÓN DA ACTUACIÓN “CONSTRUCCIÓN DE CENTRO SOCIOCULTURAL MEDIANTE ADQUISICIÓN DE EDIFICACIÓN DESTINADA A CENTRO CULTURAL” NA ANUALIDADE 2025 (APROBADO POR RESOLUCIÓN DA ALCALDÍA DE DATA 26/11/2025).


En Ramirás,  a 9 de decembro de 2025.

INTERVEÑEN:

Dunha parte D.ª Isabel Gil Álvarez, Alcaldesa do Concello de Ramirás, con CIF P3206900G e sede social en Ramirás, O Picouto s/n,  actuando en nome e representación da citada entidade, segundo dispón o artigo 21.1 b) da Lei 7/1985, de 2 de abril, Reguladora das Bases do Réxime Local.

Doutra, D. (...), con DNI n.º ***6283** na súa condición de representante, actúa en nome e representación da entidade Asociación cultural Santa Bárbara de Escudeiros, en adiante beneficiario, con NIF G32275596, e con sede social en Lugar Escudeiros s/n CP. 32810 Ramirás (Ourense), con acreditación suficiente para a celebración deste acto, segundo consta no expediente tramitado a tal efecto.

Actúa dona Leticia Rodríguez Díaz, Secretaria-Interventora do Concello de Ramirás, no exercicio das funcións que lle son propias de acordo coa normativa de aplicación.

Ambas partes:

MANIFESTAN:

Primeiro: Que no orzamento do Concello de Ramirás para o ano 2025 recóllese unha subvención directa nominativa a favor do beneficiario Asociación cultural Santa Bárbara de Escudeiros, por importe de 4.000,00 €, para colaborar no financiamento dos gastos derivados da execución da actuación “Construcción de centro sociocultural”.

Segundo: Que por Resolución da Alcaldía nº 2025-0447 de data 26 de novembro de 2025, aprobouse o convenio que canaliza a subvención directa nominativa outorgada, por importe de 4.000,00 €, a favor do beneficiario co obxecto de colaborar no financiamento dos gastos derivados da execución da actuación “Construcción de centro sociocultural” mediante a adquisición de edificación destinada a centro cultural, na anualidade 2025.

Terceiro: Que existe crédito adecuado e suficiente na aplicación orzamentaria 334.78 do vixente Orzamento Xeral do Concello de Ramirás, por importe de 4.000,00 €, para facer fronte ao financiamento dos gastos derivados da formalización do presente convenio.

Cuarto: O beneficiario achegou a documentación que acredita que cumpre os requisitos establecidos na Ordenanza Xeral de Subvencións.

Quinto: O Concello de Ramirás realiza esta actividade de fomento ao abeiro dos artigos 25 e 26 da Lei 7/1985, do 2 de abril, Reguladora das Bases de Réxime Local; artigo 80 da Lei 5/1997, do 22 de xullo de Administración Local de Galicia; do artigo 3.3 da Lei 5/2014, do 27 de maio, de medidas urxentes derivadas da entrada en vigor da Lei 27/2013, do 27 de decembro, de racionalización e sostenibilidade da Administración local, e restantes disposicións de xeral e concordante aplicación, como é a promoción da cultura e equipamentos culturais.

A subvención é un medio de fomento do que pode facer uso a Administración  para promover e apoiar actividades de interese público vinculadas a funcións atribuídas legalmente á competencia local que se realicen por particulares ou outros entes públicos ou privados que cooperen á satisfacción de necesidades ou intereses xerais propios da comunidade local.

Por todo o manifestado, ambas partes recoñécense capacidade e representación suficiente para formalizar, en nome das entidades que neste acto se representan, este convenio con arranxo ás seguintes: 

CLÁUSULAS:

Primeira.- Obxecto do convenio 

Este convenio ten por obxecto establecer as condicións polas que se canalizará a subvención directa nominativa outorgada polo Concello de Ramirás á Asociación cultural Santa Bárbara de Escudeiros, para financiar os gastos derivados da execución da actuación “Construcción de centro sociocultural” mediante a adquisición de edificación destinada a centro cultural, na anualidade 2025. Esta actuación consiste na adquisición dunha vivenda con referencia catastral 001701800NG77D0001XL para a súa posterior restauración e conversión nun museo destinado ás minas de Escudeiros co obxectivo de fomentar a promoción cultural e turística da zona contribuíndo á dinamización económica da parroquia de Escudeiros.

Segunda.- Orzamento de execución da actuación subvencionada

O orzamento, inicialmente previsto, de execución da actuación subvencionada ascende, segundo os datos facilitados polo beneficiario da subvención, á cantidade total de 4.000,00 €.

A contratación de persoal para o desenvolvemento da actuación subvencionable non implica relación laboral algunha entre dito persoal contratado e o Concello de Ramirás, polo que non se poderá esixir a este organismo responsabilidade, nin directa nin subsidiaria, por feitos acontecidos durante o desenvolvemento do obxecto do presente convenio.

Terceira.- Achegas e compromisos das partes.

Para a consecucións dos obxectivos do presente convenio, as partes subscribintes conveñen o seguinte réxime de achegas, dereitos e obrigas.

Do Concello de Ramirás:

· Deberá subvencionar a actuación cunha cantidade de 4.000,00 €, cantidade que fai referencia como máximo ao custe total da actuación subvencionada.

· O importe da subvención concedida en ningún caso poderá ser de tal contía que, illadamente ou en concorrencia con outras subvencións, axudas, ingresos ou recursos, doutras Administracións Públicas ou entes públicos ou privados, supere o custo total da actuación subvencionada.

· En caso de incumprimento do previsto nos parágrafos anteriores, debe proceder á redución da parte proporcional da achega económica do Concello de Ramirás.

· A ser convidada a intervir en cantos actos públicos se celebren en relación coa actividade subvencionada.

Do Beneficiario:

· Deberá realizar a actuación obxecto da subvención e pagar cantos gastos, dereitos, canons, taxas, impostos, compensacións e indemnizacións aos que dera lugar a súa realización. Así mesmo, deberá obter todos os permisos, licenzas e seguros precisos para a súa execución.

· Deberá incorporar nos soportes, calquera que sexa o formato empregado (tradicional ou dixital), que aludan ou informen da actuación subvencionada os “logotipos” institucionais do Concello de Ramirás, para o que deberá solicitalos.

· Deberá comparecer, por medio do seu representante legal ou persoa na que deleguen, á presentación institucional que se organice, no seu caso, polo Concello de Ramirás.

· Autorizar ao Concello de Ramirás a comunicar e difundir, polos medios ou canles que considere axeitados, a actuación subvencionada, e a súa condición de beneficiario.

· Deberá achegar a conta xustificativa que acredite a execución e os gastos derivados da actuación subvencionada, segundo o establecido na cláusula sétima do convenio.

· Percibirá o importe da subvención, unha vez presentada e aprobada a conta xustificativa achegada.

· Poderá subcontratar con terceiros ata o 100 % do importe da actuación subvencionada, nos termos establecidos na cláusula cuarta do convenio.

· Achegar a información requirida nas actuacións de comprobación e control financeiro.


Cuarta.- Subcontratación

A realización da actividade subvencionada será obriga persoal do beneficiario, sen outras excepcións que as establecidas no presente convenio.

O beneficiario poderá subcontratar, total ou parcialmente, con terceiros a execución da actuación subvencionada ata o 100 % do importe subvencionado.

En ningún caso poderán subcontratarse actividades que, aumentando o custe da actividade subvencionada, non aporten valor engadido ao contido da mesma.

No caso de que a actividade concertada con terceiros exceda do 20 % do importe da subvención, e dito importe sexa superior a 60.000 €, a subcontratación estará sometida ao cumprimento dos requisitos previstos no artigo 29.3 da LXS:
- Que o contrato se celebre por escrito.
- Que a celebración do mesmo sexa autorizado previamente polo Concello de Ramirás.
Non poderá fraccionarse un contrato co obxecto de diminuír a contía do mesmo e eludir o cumprimento dos requisitos esixidos no apartado anterior.

Os contratistas quedarán obrigados soamente ante o beneficiario, que asumirá a total responsabilidade da execución da actuación subvencionada fronte á Administración.

O beneficiario será responsable de que, na execución da actuación subvencionada concertada con terceiros, se respecte a natureza e contía dos gastos subvencionables, e os contratistas estarán suxeitos ao deber de colaboración para a verificación do cumprimento de ditos límites.

O beneficiario da subvención non poderá concertar, en ningún caso, a subcontratación da actividade subvencionada con persoas ou entidades nas que concorran algunhas das seguintes circunstancias:
1. Que estean incursas nalgunha das prohibicións establecidas na LXS.
2. Que teñan percibido outras subvencións para a realización da actividades obxecto de contratación.
3. Que sexan intermediarios ou asesores nos que os pagamentos se definan como unha porcentaxe do custe total da operación, a menos que dito pagamento estea xustificado con referencia ao valor de mercado do traballo realizado ou aos servizos prestados.
4. Que estean vinculadas co beneficiario.
5. Que sexan solicitantes de axuda ou subvención na mesma convocatoria e programa, e que non obtiveran subvención por non reunir os requisitos ou por non acadar a valoración suficiente.

No caso de que a entidade subcontratada estea vinculada co beneficiario deberá cumprirse co seguinte:
a) Que se obteña a previa autorización expresa do Concello de Ramirás
b) Que o importe subvencionable non exceda do custe incorrido pola entidade vinculada. A acreditación do custe realizarase na xustificación nos mesmos termos establecidos para a acreditación dos gastos do beneficiario.

De conformidade co establecido no artigo 14 da LXS, apartado 1, a) o beneficiario será responsable de cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención.

Quinta.- Control económico, supervisión, seguimento e inspección da actuación subvencionada.

O control económico, supervisión, seguimento e inspección da actuación subvencionada será realizado de acordo co disposto na Lei 38/2003, do 17 de novembro, Xeral de Subvencións, no Real Decreto 887/2006, do 21 de xullo, polo que se aproba o regulamento, na Ordenanza xeral de subvencións do Concello de Ramirás e nas bases de execución do orzamento xeral vixentes.

Sexta.- Publicidade da actuación subvencionada por parte do beneficiario.

O beneficiario deberá facer constar expresamente que a actuación foi subvencionada polo Concello de Ramirás, en todas aquelas actuacións e en calquera tipo de soporte, que se deriven da execución do presente convenio, de acordo co establecido no artigo 18.3 e 4 da LXS e no artigo 31 do RLXS.

Sétima.- Xustificación e aboamento da subvención.

O beneficiario deberá achegar, como prazo máximo, o día 20 de decembro de 2025, a conta xustificativa que acredite a execución e os gastos derivados da actuación subvencionada.

De conformidade co disposto no artigo 14 da Lei 39/2015, do 1 de outubro, do Procedemento Administrativo Común das Administracións Públicas, establécese a obriga de que o beneficiario se relacione co Concello de Ramirás a través de medios electrónicos -telematicamente-.

Transcorrido o prazo de xustificación establecido sen achegarse a mesma, requirirase ao beneficiario para que no prazo improrrogable de quince días sexa presentada. A falta de presentación da xustificación neste prazo adicional dará lugar a que o beneficiario sexa declarado decaído no seu dereito ao trámite correspondentes (artigo 73.3 da Lei 39/2015, do 1 de outubro, do Procedemento Administrativo Común das Administracións Públicas), e se inicie o procedemento de perda de dereito ao cobro da subvención ou o procedemento de reintegro, no caso de ter percibido algún anticipo ou pago a conta, sen prexuízo das demais responsabilidades previstas na lexislación xeral de subvencións e restante normativa de aplicación.

Gastos subvencionables

Consideraranse gastos subvencionables, aqueles que de maneira indubitada, respondan á natureza da actividade subvencionada, resulten estritamente necesarios e se realicen dentro do ano 2025.

Cando o beneficiario da subvención sexa unha empresa, os gastos subvencionables nos que incorrese nas súas operacións comerciais deberán ter sido adoptados nos prazos de pago previstos na normativa sectorial que lle sexa de aplicación ou, no seu defecto, nos establecidos na Lei 3/2004, do 29 de decembro, pola que se establecen medidas de loita contra a morosidade nas operacións comerciais.

Considéranse gastos subvencionables os aboados dentro da anualidade correspondente, e ata a finalización do período de xustificación previsto no convenio, ou nas súas addendas, no seu caso.

O custo de adquisición dos gastos subvencionables en ningún caso poderá ser superior ao valor de mercado.

Os gastos financeiros, os gastos de asesoría xurídica ou financeira, os gastos notariais e rexistrais, os gastos periciais para a realización do proxecto subvencionado e os de administración específicos, son subvencionables si están directamente relacionados coa actividade subvencionada e son indispensables para a adecuada preparación ou execución da mesma.

Documentación xustificativa da execución da actividade subvencionada

A xustificación da subvención realizarase mediante a achega, por parte do beneficiario, da seguinte documentación debidamente asinada polo persoa responsable:

- Memoria da actuación, xustificativa do cumprimento das condicións impostas no convenio canalizador da subvención, con indicación das actividades realizadas, o custe total e os resultados obtidos.

- Relación clasificada de gastos polo custe total da actividade subvencionada con identificación do acredor e do documento, o seu importe, a data de emisión, a data de pago, así como a contía dos gastos que se imputan ao Concello de Ramirás.

No caso de relacionarse nóminas, deben vir desglosados: o salario líquido, a seguridade social a cargo da empresa, a seguridade social a cargo do traballador e IRPF.

Soamente será necesario indicar as datas de pago das facturas que se imputen ao Concello de Ramirás.
- Declaración conxunta:

Declaración das subvencións ou axudas obtidas doutras administracións públicas ou entidades públicas ou privadas para o mesmo obxecto ou actividade subvencionada, con indicación do seu importe e procedencia ou, no seu caso, declaración de non ter outras subvencións ou axudas obtidas doutras administracións públicas ou privadas para o mesmo obxecto ou actividade subvencionada.

Declaración responsable na que se faga constar que a actividade, actuación ou comportamento obxecto da subvención foi realizada, na súa totalidade, co cumprimento das condicións que motivaron a súa concesión e os compromisos adquiridos no presente convenio.

Declaración responsable na que se faga constar que a actividade realizada foi subvencionada polo Concello de Ramirás, e que este extremo se inseriu na publicidade de todas as actuacións e nos soporte que se utilizaron na execución da actividade subvencionada.

Declaración responsable de que os gastos subvencionables nos que incorreu nas súas operacións comerciais foron aboados nos prazos de pago previstos na normativa sectorial que lle sexa de aplicación ou, no seu defecto, nos establecidos na Lei 3/2004, de 29 de decembro, pola que se establecen medidas de loita contra a morosidade nas operacións comerciais.

- Facturas ou documentos de valor probatorio equivalente no tráfico xurídico mercantil ou con eficacia administrativa, incorporadas na relación clasificada de gastos, achegándose polo custe total da actuación subvencionada.

- Cando se trate da xustificación de subvencións en investimentos propios de obras, que polo seu importe non sexan considerados contratos menores de obras (importe igual ou superior a 40.000 euros sen IVE), achegaranse certificacións de obra e acta de recepción da mesma. Non obstante, cando o investimento, polo seu importe, sexan considerados contratos menores de obras (importe inferior a 40.000 euros sen IVE), esta documentación poderá ser substituída, previa comunicación ao Concello de Ramirás polo beneficiario, por un importe favorable emitido por un técnico competente desta entidade trala súa comprobación “in situ”.

- Dúas fotografías do investimento realizado.

- A entidade beneficiaria deberá declarar que contou cos permisos ou autorizacións requiridos para realizar as actuacións proxectadas, que son obxecto desta actuación, que poderán ser requiridos polo Concello se así o considera.

- Compromiso do beneficiario de destinar os bens ao fin concreto para o que se concedeu esta subvención, por un período mínimo de dous anos.

- Acreditación do pago das facturas ou documentos anteriores: o pago das facturas ou documentos de valor probatorio equivalente no tráfico xurídico mercantil ou con eficacia administrativa, deberá realizarse antes da finalización do prazo de xustificación do presente convenio, tendo en conta que segundo o establecido no artigo 18 da Lei 11/2021, de 9 de xullo, pola que se establecen as normas contra as prácticas de elusión fiscal que inciden directamente no funcionamento do mercado interior, de modificación de diversas normas tributarias e en materia de regulación do xogo, non poderán aboarse en efectivo as operacións nas que algunha das partes intervinientes actúe en calidade de empresario ou profesional con importe igual ou superior a 1.000,00 euros ou o seu contravalor en moeda estranxeira.
A efectos do cálculo da contía sinalada, sumaranse os importes de todas as operacións ou pagos en que se puido fraccionar a entrega de bens ou a prestación de servizos. Entenderase por efectivo os medios de pago definidos no artigo 34.3 da Lei 10/2010, do 28 de abril, de prevención de branqueo de capitais e de financiamento do terrorismo, é dicir, o papel moeda e a moeda metálica, nacional ou extranxeira; os cheques bancarios ao portador denominados en calquera moeda e calquera outro medio físico, incluídos os electrónicos, concebidos para ser utilizados como medios de pago ao portador.

Cando unha factura ou documento de valor probatorio equivalente se aboe en efectivo, deberá constar na mesma a expresión “Recibín en efectivo na data _________________”, asinado polo receptor, con identificación do mesmo (DNI, nome e apelidos).

Soamente terán que presentarse os xustificantes de pago das facturas que se imputen ao Concello de Ramirás.

Respecto ao contido das facturas: estas deberán recoller o establecido nos artigos 6 e 7 do Real Decreto 1619/2012, do 30 de novembro, polo que se aproba o Regulamento polo que se regulan as obrigas de facturación (aplicarase a normativa vixente en cada momento).

- Documento emitido pola entidade bancaria, no que conste o número de conta no que se procederá, no seu caso, ao abono da correspondente da subvención.

- Certificados acreditativos de estar ao corrente das súas obrigas tributarias e fronte á Seguridade Social, expedidos pola Axencia Estatal da Administración Tributaria, Axencia Tributaria de Galicia, Concello de Ramirás e Seguridade Social.

O aboamento da subvención unha vez aprobada a conta xustificativa da mesma, será efectuada mediante transferencia bancaria ao número de conta sinalado pola entidade beneficiaria. Non se procederá ao seu aboamento no caso de que a entidade beneficiaria non se atope ao corrente no cumprimento das obrigas tributarias e fronte á Seguridade Social, ou sexa debedora por resolución de procedencia de reintegro.

O incumprimento destas condicións será causa da perda da subvención concedida por incumprimento das obrigas do beneficiario.

Oitava.- Perda do dereito ao cobro da subvención ou reintegro.

Procederá a perda do dereito ao cobro da subvención ou o reintegro das cantidades percibidas, mais os correspondentes xuros de mora devengados, dende a data do aboamento da subvención ata a data na que se acorde a procedencia de reintegro, ou, a data na que o beneficiario ingrese o reintegro, de producirse con anterioridade ao citado ocordo (artigos 37 e 38 da LXS e artigo 89 do RLXS).

Cando o cumprimento polo beneficiario se aproxime de modo significativo ao cumprimento total e se acredite por estes unha actuación inequivocamente tendente á satisfacción dos seus compromisos, a contía a reintegrar virá determinada pola aplicación dos criterios enunciados no parágrafo n) do apartado 3 do artigo 17 da LXS ou, no seu caso, os establecidos na normativa reguladora da subvención.

Igualmente, no suposto contemplado no apartado 3 do artigo 19 da LXS procederá o reintegro do exceso obtido sobre o custo da actividade subvencionada, así como a esixencia do xuro de mora correspondente.
O procedemento para o reintegro rexerase polo disposto nos artigos 41 a 43 da LXS, e o Capítulo II do Título III do RLXS.

As resolucións declarativas de incumprimento e de procedencia do reintegro porá fin á vía administrativa, podendo interpoñerse contra as mesmas recurso potestativo de reposición ante o órgano que a ditou no prazo dun mes, a contar dende o día seguinte ao da notificación da resolución, ou ben ser impugnadas directamente ante a orde xurisdicional contencioso-administrativa, na forma e prazo previstos pola Lei reguladora de dita xurisdición.

Novena.- Publicidade das subvencións outorgadas

Segundo a normativa vixente, a concesión desta subvención terá que ser publicada, incluíndo nome ou razón social do beneficiario, número de identificación fiscal, finalidade ou finalidades da subvención con expresión, no seu caso, dos distintos programas ou proxectos subvencionados e a cantidade concedida.

De acordo co establecido no artigo 14 da Lei 9/2007, do 13 de xullo, de Subvencións de Galicia, o beneficiario poderá facer constar o seu dereito a que non se fagan públicos os seus datos cando concorra algunha das causas previstas na letra d) do apartado 2 do artigo 15 da devandita lei.

Así mesmo infórmase ao beneficiario desta subvención da existencia do Rexistro Público de Subvencións, que pode ser consultado na seguinte dirección: http://www.pap.minhap.gob.es/bdnstrans/index; así como dos dereitos sobre a protección dos datos persoais previstos no Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecto ao tratamento de datos persoais, e na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais.

Décima.- Compatibilidade con outras subvencións, axudas, ingresos ou recursos.

A presente subvención é compatible con outras subvencións, axudas, ingresos ou recursos que, no seu caso, o beneficiario poida percibir para a mesma finalidade, procedentes de calquera administración ou ente público ou privado de España, doutros Estados da Unión Europea ou de Organismos Internacionais, nos termos establecidos no artigo 12.3 da Ordenanza Xeral de Subvencións.

Décimo primeira.- Causa de resolución e extinción do convenio.

O Convenio extínguese polo cumprimento das actuacións que constitúen o seu obxecto, ou por incorrer en causa de resolución.

Son causas de resolución do Convenio:
a) O transcurso do prazo de vixencia do Convenio sen acordarse a súa prórroga
b) O acordo unánime dos asinantes.
c) O incumprimento das obrigas e compromisos asumidos por algunha das partes.
d) Por decisión xudicial declaratoria da nulidade do Convenio
e) Por calquera causa distinta das anteriores prevista no Convenio ou noutras leis.

Cando concorra causa de resolución do convenio e existan actuacións en curso, as partes asinantes poderán acordar a continuación e finalización das citadas actuacións, establecendo un prazo improrrogable para a súa finalización, dun máximo dun ano, transcorrido o cal deberá realizarse a liquidación das mesmas.

Décimo segunda.- Réxime de protección de datos

Estarase ao disposto na Lei Orgánica 3/2018, de 5 de decembro, de Protección de Datos Persoais e garantía dos dereitos dixitais.

Décimo terceira.- Vixencia do Convenio e modificación.

Este convenio ten natureza administrativa e vixencia comezará no momento da súa formalización, con efectos económicos dende o 1 de xaneiro de 2023, e manterá a súa vixencia ata a aprobación da conta xustificativa e o seu aboamento que, salvo prórroga expresa antes da súa finalización, será o 31 de xaneiro de 2024, debendo estar aprobada a conta xustificativa na data límite do 31 de decembro de 2023, respectando en todo caso o límite temporal do artigo 49, letra h) da Lei 40/2015, do 1 de outubro, do Réxime Xurídico do Sector Público.

Antes da finalización do prazo de vixencia do convenio, os asinantes poderán acordar, de mutuo acordo, a súa prórroga, por razóns excepcionais e xustificadas, dentro dos límites legais, ou a súa extinción.

Décimo cuarta.- Carácter do convenio

Este convenio ten natureza administrativa e en todo o non contemplado estarase ao disposto na Ordenanza reguladora da concesión de subvencións e na LXS, así como en aquelas normas de Dereito Administrativo que directamente ou por analoxía puidesen resultar de aplicación


A Alcaldesa							O representante 

Asdo.:					D. 

A Secretaria-Interventora

Asdo. 

